ananddey/assamese-wiki-corpus huggingface dataset:
টংগাম ৰীণা

টংগাম ৰীণা (; জন্ম ১৯৭৯) এগৰাকী ভাৰতীয় সাংবাদিক আৰু মানৱ অধিকাৰ কৰ্মী। তেওঁ বৰ্তমান (২০২১) 'দ্য অৰুণাচল টাইমছ্' নামৰ কাকতখনৰ উপ-সম্পাদক। তেওঁ অৰুণাচল প্ৰদেশ কৰ্মৰত সাংবাদিক সন্থাৰ প্ৰাক্তন অধ্যক্ষ। উল্লেখনীয় যে, তেওঁ সাংবাদিকতাৰ বাবেই কেইবাবাৰো ভাবুকি আৰু নিগ্ৰহৰ সম্মুখীন হৈ আহিছে। অৰুণাচল প্ৰদেশৰ বিভিন্ন ক্ষেত্ৰত সংঘটিত দুৰ্নীতি, উগ্ৰবাদ আৰু জলবিদ্যুৎ প্ৰকল্পসমূহৰ ভিতৰচ’ৰাৰ সম্পৰ্কে সমালোচনামূলক নিৱন্ধ লিখাৰ বাবে ২০১২ চনত তেওঁ প্ৰাণনাশী আক্ৰমণৰ মুখামুখি হৈছিল।

কৰ্মজীৱন

টংগাম ৰীণাই সাংবাদিকতাৰ জীৱন ২০০৩ চনত আৰম্ভ কৰিছিল। তেওঁৰ কৰ্মজীৱনৰ আদিৰে পৰা নগা বিদ্ৰোহী সংগঠন নেছনেল চ'ছিয়েলিষ্ট কাউন্সিল অৱ নাগালেণ্ড (ইশ্বাক-মুইভা গোট), দুৰ্নীতি, জলবিদ্যুৎ প্ৰকল্প, আৰু জনজাতীয় লোকসমূহে সম্মুখীন অন্যায়ৰ বিষয়ে লিখা-মেলা কৰি আহিছে।

প্ৰাণনাশৰ আক্ৰমণ

২০১২ চনৰ ১৫ জুলাই তাৰিখে সন্ধিয়া সময়ত 'দ্য অৰুণাচল টাইমছ্' কাকতৰ ইটানগৰত অৱস্থিত কাৰ্য্যালয়ৰ সম্মুখতে তিনিজন বন্দুকধাৰীয়ে টংগাম ৰীণাৰ ওপৰত গুলীবৰ্ষণ কৰে। তেওঁক ততাতৈয়াকে নিকটৱৰ্তী ৰাম কৃষ্ণ মিছন হস্পিটেললৈ লোৱা হয় আৰু চিকিৎকৰ পৰীক্ষাৰ অন্তত তথ্য অনুসৰি ৰীণা তেওঁৰ অন্ত্ৰ আৰু ৰাজহাঁড়ত গুৰুতৰ ভাৱে আঘাতপ্ৰাপ্ত হৈছিল। তেওঁক শীঘ্ৰে অস্ত্ৰোপচাৰ কৰোৱা হৈছিল। সংবাদ মাধ্যমৰ নেৰানেপেৰা দাবীৰ শেষত ৰাজ্যখনৰ আৰক্ষী বিভাগে সেই গোচৰৰ দায়িত্ব কেন্দ্ৰীয় অনুসন্ধান সংস্থা(চি বি আই)ক প্ৰদান কৰে যদিও কেন্দ্ৰীয় সংস্থাটোৱে সেয়া প্ৰত্যাখ্যান কৰে। প্ৰায় এবছৰতকৈও অধিক কালৰ পিছত য়ুমলাং আচুং নামৰ এজন ব্যক্তিয়ে টংগাম ৰীণাৰ ওপৰত প্ৰাণঘাতী আক্ৰমণৰ পৰিকল্পনা কৰিছিল বুলি ঘোষণা কৰে। আচুঙৰ সহযোগী অজিত পেগু আৰু ৰাজু গুৰুঙৰ স্বীকাৰোক্তি অনুসৰি আচুং আৰু তেওঁৰ সংগঠনৰ ক্ৰিয়া-কলাপৰ সম্পৰ্কে ৰীণাই কাকতত নিলিখাৰ বাবেই সিহঁত খৰ্গহস্ত হৈছিল। আচুঙক গ্ৰেপ্তাৰ কৰা হৈছিল যদিও পিছত মুকলি কৰি দিয়া হয়। ৰীণাৰ ৰাজহাঁড়ত বন্দুকৰ গুলীয়ে অতি গুৰুতৰ আঘাত কৰিব নোৱৰাৰ বাবে ৰীণাৰ স্বাস্থ্য ক্ৰমে উন্নততৰ অৱস্থালৈ আহে।

সন্মান আৰু স্বীকৃতি

অৰুণাচল প্ৰদেশত নিৰ্মিত, নিৰ্মীয়মান আৰু নিৰ্মতব্য জলবিদ্যুৎ প্ৰকল্পসমূহৰ অনুপযোগিতা আৰু কু-প্ৰভাৱৰ বিষয়ে টংগাম ৰীণাৰ বিস্তৃত লেখা-মেলা সমূহৰ বাবে The Sanctuary Nature Foundation-এ ২০১৭ চনত তেওঁক 'Wind under the Wings' বঁটা প্ৰদান কৰে। ২০১৫ বৰ্ষত তেওঁক সামাজিক সেৱাৰ ক্ষেত্ৰত CNN-IBN ইণ্ডিয়ান অৱ দ্য ইয়েৰ সন্মান প্ৰদান কৰা হয়। তদুপৰি লিংগ-সংবেদনশীলতাৰ বাবে ২০১১-১২ চনত লাডলী মেডিয়া বঁটা আৰু ২০১৪ চনত ৰিপ'ৰ্টাৰ্ছ উইডাউট ব'ৰ্ডাৰ্ছ সন্মানেৰে ৰীণা সন্মানিত হয়। ২০১৩ চনত তেওঁ জাৰ্মেনীৰ Media Foundation of Leipzig-ৰ দ্বাৰা 'Prize for the Freedom and Future of the Media' বঁটাৰ বাবে নিৰ্বাচিত হৈছিল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:অৰুণাচল প্ৰদেশৰ ব্যক্তি
শ্ৰেণী:ভাৰতীয় সাংবাদিক
এডাম স্মিথ

আডাম স্মিথ (; ১৭২৩ – ১৭ জুলাই ১৭৯০) এগৰাকী স্কটিছ অৰ্থনীতিবিদ, দাৰ্শনিক আৰু লেখক আছিল। তেওঁ ৰাজনৈতিক অৰ্থনীতিৰ গুৰিধৰোঁতা আৰু স্কটিছ নৱজাগৰণৰ এগৰাকী মুখ্য ব্যক্তি। তেওঁক "অৰ্থনীতিৰ জনক" বা "পুঁজিবাদৰ জনক" বুলিও জনা যায়। স্মিথৰ দুই মূল গ্ৰন্থ হ'ল দ্য থিয়'ৰি অৱ মৰেল চেণ্টিমেণ্ট্‌ছ (১৭৯৫) আৰু এন এনকুৱাইৰি ইণ্টু দ্য নেচাৰ এণ্ড কজেচ অৱ দ্য ৱে'ল্থ অৱ নেশ্বন্স (১৭৭৬)। দ্য ৱে'ল্‌থ অৱ নেচন্স তেওঁৰ আটাইতকৈ প্ৰভাৱ বিস্তাৰ কৰা গ্ৰন্থ। এই গ্ৰন্থ আধুনিক অৰ্থনীতিৰ প্ৰথম গ্ৰন্থ বুলি কোৱা হয়। এই গ্ৰন্থত স্মিথে পূৰ্ণ উপকাৰিতাৰ ধাৰণা আগাঢ়াইছিল।

জীৱন

স্মিথে গ্লাছগ' বিশ্ববিদ্যালয়ত সামাজিক দৰ্শন অধ্যয়ন কৰিছিল। তেওঁ স্কটলেণ্ডৰেই জন স্নেলৰ ছাত্ৰবৃত্তিৰে বালিয়'ল মহাবিদ্যালয়, অক্সফ'ৰ্ডতো অধ্যয়ন কৰিবলৈ গৈছিল। তাৰ পাছত তেওঁ এলানি সফল সৰ্বজনীন বক্তৃতা আগবঢ়ালে এডিনবাৰ্ঘ বিশ্ববিদ্যালয়ত। ফলস্বৰূপে তেওঁ ডেভিড হ্যুমৰ সৈতে কাম কৰিছিল। স্মিথে গ্লাছগ'ত অধ্যাপকৰ দায়িত্ব লাভ কৰিছিল। সেই কালতেই তেওঁ নিজৰ গ্ৰন্থ 'এ থিয়'ৰি অৱ মৰেল চেণ্টিমেণ্টছ' লিখি উলিয়াইছিল। পাছলৈ তেওঁ ব্যক্তিগত শিক্ষকৰ ভূমিকা গ্ৰহণ কৰিছিল যিয়ে তেওঁক সমগ্ৰ ইউৰোপ ভ্ৰমি বৌদ্ধিক অগ্ৰণীসকলক লগ কৰাৰ সুযোগ প্ৰদান কৰিলে।

আধুনিক অৰ্থনীতিলৈ অৱদান

স্মিথে ধ্ৰুপদী মুক্ত বজাৰ অৰ্থনৈতিক সূত্ৰৰ ভেঁটি তৈয়াৰ কৰিছিল। দ্য ৱে'ল্থ অৱ নেশ্বন্স আধুনিক অৰ্থনীতিৰ অগ্ৰদূত। এই গ্ৰন্থত আৰু অন্যান্য কৰ্মত তেওঁ শ্ৰমৰ বিভাজনৰ ধাৰণা আগবঢ়াইছিল। তেওঁ দেখুৱাইছিল কেনেকৈ বিবেকশীল স্বাৰ্থপৰতা আৰু প্ৰতিযোগিতাই অৰ্থনৈতিক সমৃদ্ধি আনিব পাৰে। স্মিথ নিজৰ সময়ত বিতৰ্কিত আছিল আৰু হোৰচ ৱালপ'লৰ দৰে লেখকে তেওঁৰ লিখনশৈলীৰ ব্যংগ তৈয়াৰ কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:অৰ্থনীতিবিদ
শ্ৰেণী:দাৰ্শনিক
পৰিমেয় সংখ্যা

]]ৰ কেইটামান প্ৰকাৰক দেখুওৱা হৈছে
পৰিমেয় সংখ্যা ইয়াক ইংৰাজী 'Q' আখৰটোৰে বুজোৱা হয়। যিবোৰ সংখ্যাক p/q আকাৰত প্ৰকাশ কৰিব পাৰি, য'ত p আৰু q দুটা অখণ্ড সংখ্যা আৰু q-টো কেতিয়াও 0(শূন্য) নহয়, তেনে সংখ্যাকে পৰিমেয় সংখ্যা বুলি কোৱা হয়। যেনে: ১/২, ২/৫, ১২/১৩ ইত্যাদি।

প্ৰতিটো অখণ্ড সংখ্যা একো একোটা পৰিমেয় সংখ্যা, যিহেতু প্ৰতিটো অখণ্ড সংখ্যাক ভগ্নাংশ ৰূপত লিখিলে ইহঁতৰ লব সদায় ১(এক)। উদাহৰণ স্বৰূপে ৪(চাৰি) এটা পৰিমেয় সংখ্যা, ইয়াক ৪/১, ৮/২ ইত্যাদি ৰূপত প্ৰকাশ কৰিব পাৰি। প্ৰত্যেক পৰিমেয় সংখ্যাকে এটা আবৃত্ত দশমিকত প্ৰকাশ কৰিব পাৰি। (উদাহৰণ:   =  )বা ই নিৰবধি। অৰ্থাৎ দশমিকৰ পিছত ই একে আবৃত্ত সংখ্যাকে পুনৰাবৃত্তি কৰিব পাৰে।   =  ...).

যদি এটা বাস্তৱ সংখ্যা পৰিমেয় নহয়, তেন্তে ইয়াক অপৰিমেয় সংখ্যা বোলে। অপৰিমেয় সংখ্যাৰ উদাহৰণ হৈছে: , , , আৰু . অপৰিমেয় সংখ্যাৰ দশমিক অংশৰ পুনৰাবৃত্তি নোহোৱাকৈ ই অসীমলৈ গতি কৰে। অপৰিমেয় সংখ্যাৰ সংহতিটো এটা সসীম সংহতি, বিপৰীতে বাস্তৱ সংখ্যাৰ সংহতিটো অসমী সংহতি। প্ৰায় সংখ্যক বাস্তৱ সংখ্যাই অপৰিমেয়।

গাণিতিক ব্যাখ্যা

অপৰিবৰ্তনীয় ভগ্নাংশ

প্ৰতিটো পৰিমেয় সংখ্যাকে সম্ভৱত এক বিশেষ ৰূপত প্ৰকাশ কৰিব পাৰি। তেনে এক ৰূপ হ'ল অপৰিবৰ্তনীয় ভগ্নাংশ , য'ত আৰু হৈছে সহ-মৌলিক সংখ্যা আৰু । ইয়াক আদৰ্শ ঠাঁচৰ পৰিমেয় সংখ্যা বুলি কোৱা হয়।

পৰিমেয় সংখ্যা এটাক আদৰ্শ ঠাঁচত প্ৰকাশ কৰিবলৈ হৰ আৰু লবৰ গৰিষ্ঠ সাধাৰণ উৎপাদকৰে উভয়কে হৰণ কৰিব লাগে। আকৌ যদি হৰ ঋণাত্মক থাকে তেন্তে হৰণ কৰিব লগীয়া গৰিষ্ঠ সাধাৰণ উৎপাদকৰ চিন পৰিৱৰ্তন কৰা হয়।

অখণ্ড সংখ্যাৰ পৰিমেয় ৰূপ

যিকোনো অখণ্ড সংখ্যা ক পৰিমেয় ৰূপত আকাৰে প্ৰকাশ কৰিব পাৰি আৰু ই এক আদৰ্শ ঠাঁচৰ পৰিমেয় সংখ্যা।

সমতা

যদিহে

যদি দুয়োটা ভগ্নাংশ আদৰ্শ ঠাঁচত থাকে, তেন্তে:
যদি আৰু কেৱল যদিহে আৰু

ক্ৰমিক

যদিহে দুয়োটা হৰ ধনাত্মক (বিশেষকৈ যদি দুয়োটা ভগ্নাংশ আদৰ্শ ঠাঁচত থাকে):
যদি আৰু কেৱল যদিহে

আনহাতে যদিহে হৰ ঋণাত্মক হয় তেন্তে প্ৰতিটো ঋণাত্মক হৰৰ ভগ্নাংশকে চিনৰ পৰিৱৰ্তন কৰি প্ৰথমে ইয়াৰ ধনাত্মক হৰৰ সমতুল্য ভগ্নাংশলৈ পৰিৱৰ্তন কৰিব লাগিব।

যোগ

দুটা ভগ্নাংশ তলত দিয়া ধৰণে যোগ কৰা হয়:

যদিহে দুয়োটা ভগ্নাংশ আদৰ্শ ঠাঁচত থাকে তেন্তে ইহঁতৰ যোগফলো এটা আদৰ্শ ঠাঁচৰ ভগ্নাংশ হ'ব যদি আৰু কেৱল যদিহে আৰু দুটা সহ-মৌলিক অখণ্ড সংখ্যা।

বিয়োগ

যদি দুয়োটা ভগ্নাংশ আদৰ্শ ঠাঁচত থাকে, তেন্তে ইয়াৰ বিয়োগফলো এটা আদৰ্শ ঠাঁচৰ পৰিমেয় সংখ্যা হ'ব যদি আৰু কেৱল যদিহে আৰু সহ-মৌলিক।

পূৰণ

পূৰণৰ ক্ষেত্ৰত থকা নিয়ম হ'ল:

দুয়োটা মূল ভগ্নাংশ আদৰ্শ ঠাঁচত থাকিলেও ইহঁতৰ পুৰণফল লঘিষ্ঠ আকাৰত প্ৰকাশ যোগ্য ভগ্নাংশ হ'ব পাৰে।

প্ৰতিক্ৰম

প্ৰতিটো পৰিমেয় সংখ্যাৰে একোটা যোগাত্মক বিপৰীত সংখ্যা থাকে।

যদি এক আদৰ্শ ঠাঁচৰ পৰিমেয় সংখ্যা তেন্তে ইয়াৰ বিপৰীতৰ বাবেও ই সত্য।

এটা অশূন্য পৰিমেয় সংখ্যা ৰ এটা গুণাত্মক বিপৰীত সংখ্যা থাকে। ইয়াক সংখ্যাটোৰ প্ৰতিক্ৰম বোলে।

যদি এটা আদৰ্শ ঠাঁচৰ পৰিমেয় সংখ্যা তেন্তে, ইয়াৰ প্ৰতিক্ৰমৰ আদৰ্শ ৰূপ হ'ব: বা , ধনাত্মক বা ঋণাত্মক ৰ ওপৰত নিৰ্ভৰশীল।

হৰণ

যদি , , আৰু অশূন্য তেন্তে হৰণৰ নিয়মটো হৈছে:

ক ৰে হৰণ কৰিলে হৰণফলটো আৰু ৰ প্ৰতিক্ৰমৰ পুৰণফলৰ সমান হ'ব।

অখণ্ড সংখ্যাৰ সূচকীয় ৰূপ

যদি এটা অশূন্য ধনাত্মক অখণ্ড সংখ্যা, তেন্তে

ফলাফলটো এটা আদৰ্শ ঠাঁচৰ সংখ্যা হ'ব যদিহে ই ৰ ক্ষেত্ৰটো সত্য হয়।
বিশেষকৈ,

যদি , তেন্তে

যদি এটা আদৰ্শ ঠাঁচৰ সংখ্যা তেন্তে ফলাফলটোৰ আদৰ্শ ৰূপটো হ'ব:
যদিহে বা যিকোনো এটা যুগ্ম হয়। নতুবা ফলাফলটোৰ আদৰ্শ ৰূপটো হ'ব:

তথ্যউৎস

শ্ৰেণী:সংখ্যা
মুক্তি (শ্ৰব্য এলবাম)

মুক্তি হৈছে ১৯৯৭ চনত মুক্তিলাভ কৰা এখন অসমীয়া আধুনিক গীতৰ শ্ৰব্য এলবাম। এন কে প্ৰডাক্‌চনৰ বেনাৰত এলবামটি প্ৰযোজনা কৰে দেব কুমাৰে। ১৯৯৭ চনৰ ১৭ নৱেম্বৰত অডিঅ' কেছেটত আৰু ১৯৯৮ চনৰ ৮ জানুৱাৰীত অডিঅ' চিডিত অসমীয়াৰ প্ৰথম অডিঅ' চিডি ফৰ্মেটত মুক্তি পাইছিল। জুবিন গাৰ্গে সংগীত পৰিচালনা কৰা এলবামটিৰ গীতৰ কথাও জুবিন গাৰ্গৰ। গীতসমূহত কন্ঠদান কৰে জুবিন আৰু জংকী বৰঠাকুৰে। এইখন তেওঁলোকৰ প্ৰথম সহোদৰ এলবাম আৰু তেওঁলোকে বলীউডৰ সহোদৰ গায়ক নাজিয়া-জোহেব আৰু চান-সাগৰিকাৰ পৰা প্ৰেৰণা লাভ কৰিছিল। লগতে দ্বিজেন্দ্ৰ মোহন শৰ্মা ৰচিত আৰু বৈকুণ্ঠ নাথ গগৈয়ে সুৰ দিয়া আৰু গোৱা 'ফুল ফুলক' শীৰ্ষক গীতটি জুবিনে নতুনকৈ গাইছে। এলবামটিৰ দুটিমান গীতত দেশপ্ৰেমৰ সোৱাদ পোৱা যায়। জুবিনৰ সংগীত পৰিচালনাৰ আনবিলাক এলবামৰ দৰে মুক্তিকো শ্ৰোতা ৰাইজে ভালদৰে আদৰি লৈছিল।

গীতৰ তালিকা

এলবামটিত মুঠ ৮ টা গীত আছে। 'ফুল ফুলক' গীতটিৰ সুৰকাৰ বৈকুণ্ঠ নাথ গগৈ, বাকীকেইটাৰ সুৰ জুবিনৰ।-

তথ্যসূত্ৰ

বাহ্যিক সংযোগ

মিউজিক ইণ্ডিয়া অনলাইন ৱেবছাইটত এলবামটিৰ গীতসমূহ

শ্ৰেণী:অসমীয়া শ্ৰব্য এলবাম

শ্ৰেণী:জুবিন গাৰ্গৰ এলবাম
ভাৰতৰ মুখ্য নিৰ্বাচন আয়ুক্ত

ভাৰতৰ মুখ্য নিৰ্বাচন আয়ুক্তই ভাৰতৰ নিৰ্বাচন আয়োগৰ নেতৃত্ব দিয়ে, যিটো সংস্থা সাংবিধানিকভাৱে মুক্ত আৰু নিকা নিৰ্বাচন অনুষ্ঠিত কৰাৰ ক্ষমতা প্ৰদান কৰা এক সংস্থা। ভাৰতৰ প্ৰধানমন্ত্ৰীৰ নেতৃত্বত তিনিজনীয়া বাছনি সমিতিৰ পৰামৰ্শ মতে এজন নিৰ্বাচন আয়ুক্তক ৰাষ্ট্ৰপতিয়ে নিযুক্তি দিয়ে আৰু সকলোতকৈ জ্যেষ্ঠ নিৰ্বাচন আয়ুক্তক মুখ্য নিৰ্বাচন আয়ুক্ত হিচাপে নিযুক্তি দিয়ে। চি-ই-চিৰ কাৰ্যকাল সৰ্বাধিক ছয় বছৰ বা তেওঁৰ বয়স পয়ষষ্ঠি বছৰ হোৱালৈকে হ’ব পাৰে। সাধাৰণতে মুখ্য নিৰ্বাচন আয়ুক্ত ভাৰতীয় অসামৰিক সেৱাৰ সদস্য আৰু বেছিভাগেই ভাৰতীয় প্ৰশাসনিক সেৱাৰ।

ক্ষমতা আৰু কাৰ্য

ভাৰতৰ মুখ্য নিৰ্বাচন আয়ুক্তই ভাৰতীয় নিৰ্বাচন আয়োগৰ নেতৃত্ব দিয়ে, যিটো সংস্থা ৰাষ্ট্ৰীয়, ৰাজ্যিক বিধায়িনী দল, ৰাষ্ট্ৰপতি আৰু উপ-ৰাষ্ট্ৰপতিৰ বাবে মুক্ত আৰু নিকা নিৰ্বাচন অনুষ্ঠিত কৰিবলৈ সাংবিধানিকভাৱে ক্ষমতা প্ৰদান কৰা সংস্থা। ভাৰতীয় নিৰ্বাচন আয়োগৰ এই ক্ষমতা ভাৰতৰ সংবিধানৰ ৩২৪ নং অনুচ্ছেদত লিখা আছে। মুখ্য নিৰ্বাচন আয়ুক্ত সাধাৰণতে ভাৰতীয় অসামৰিক সেৱাৰ সদস্য আৰু বেছিভাগেই ভাৰতীয় প্ৰশাসনিক সেৱাৰ পৰা অহা। ভাৰতীয় নিৰ্বাচন আয়োগ এজন মুখ্য নিৰ্বাচন আয়ুক্ত আৰু দুজন নিৰ্বাচন আয়ুক্তৰে গঠিত। মুখ্য নিৰ্বাচন আয়ুক্তৰ অভাৰৰুলিং ক্ষমতা নাথাকে আৰু যিকোনো সিদ্ধান্ত তিনিওজনৰ মাজৰ সংখ্যাগৰিষ্ঠৰ মতামতৰ দ্বাৰা লোৱা হয়। নিৰ্বাচন আয়োগৰ সকলোতকৈ জ্যেষ্ঠ সদস্যক ৰাষ্ট্ৰপতিয়ে মুখ্য নিৰ্বাচন আয়ুক্ত হিচাপে নিযুক্তি দিয়ে। চিইচিয়ে মাহিলী দৰমহা ৩৫০,০০০ টকা (৪,২০০ মাৰ্কিন ডলাৰ) আৰু অন্যান্য ভাট্টা লয়।

মুখ্য নিৰ্বাচন আয়ুক্তৰ তালিকা

তলত উল্লেখ কৰা ব্যক্তিসকল মুখ্য নিৰ্বাচন আয়ুক্ত আছিল।
সংখ্যা
নাম
প্ৰতিকৃতি
কাৰ্যকাল
১
সুকুমাৰ সেন

২১ মাৰ্চ ১৯৫০
১৯ ডিচেম্বৰ ১৯৫৮
৮ বছৰ ২৭৩ দিন
২
কল্যাণ সুন্দৰম

২০ ডিচেম্বৰ ১৯৫৮
৩০ ছেপ্তেম্বৰ ১৯৬৭

৩
এছ. পি. সেন বাৰ্মা

১ অক্টোবৰ ১৯৬৭
৩০ ছেপ্তেম্বৰ ১৯৭২

৪
নগেন্দ্ৰ সিং

১ অক্টোবৰ ১৯৭২
৬ ফেব্ৰুৱাৰী ১৯৭৩

৫
টি স্বামীনাথন

৭ ফেব্ৰুৱাৰী ১৯৭৩
১৭ জুন ১৯৭৭

৬
এছ. এল. শ্বাকধৰ

১৮ জুন ১৯৭৭
১৭ জুন ১৯৮২

৭
আৰ. কে. ত্ৰিবেদী

১৮ জুন ১৯৮২
৩১ ডিচেম্বৰ ১৯৮৫

৮
আৰ. ভি. এছ. পেৰি শাস্ত্ৰী

১ জানুৱাৰী ১৯৮৬
২৫ নৱেম্বৰ ১৯৯০

৯
ভি. এছ. ৰমাদেৱী

২৬ নৱেম্বৰ ১৯৯০
১১ ডিচেম্বৰ ১৯৯০
১৬ দিন
১০
টি. এন. শেষন

১২ ডিচেম্বৰ ১৯৯০
১১ ডিচেম্বৰ ১৯৯৬
৬ বছৰ
১১
এম. এছ. গীল

১২ ডিচেম্বৰ ১৯৯৬
১৩ জুন ২০০১
৪ বছৰ ৬৯ দিন
১২
জে.এম.লিংডো

১৪ জুন ২০০১
৭ ফেব্ৰুৱাৰী ২০০৪
২ বছৰ ২৬৯ দিন
১৩
টি. এছ. কৃষ্ণমূৰ্তি

৮ ফেব্ৰুৱাৰী ২০০৪
১৫ মে’ ২০০৫
১ বছৃ ৬৭ দিন
১৪
বি. বি. টেণ্ডন

১৬ মে’ ২০০৫
২৯ জুন ২০০৬
২৬৯ দিন
১৫
এন. গোপালাস্বামী

৩০ জুন ২০০৬
২০ এপ্ৰিল ২০০৯

১৬
নবীন চাওলা

২১ এপ্ৰিল ২০০৯
২৯ জুলাই ২০১০
১ বছৰ ৮৯ দিন
১৭
এছ. ওৱাই. কুৰেশ্বি

৩০ জুলাই ২০১০
১০ জুন ২০১২
১ বছৰ ৩১৬ দিন
১৮
ভি. এছ. সম্পথ

১১ জুন ২০১২
১৫ জানুৱাৰী ২০১৫
২ বছৰ ২১৮ দিন
১৯
হৰিশংকৰ ব্ৰহ্ম

১৬ জানুৱাৰী ২০১৫
১৮ এপ্ৰিল ২০১৫
৯২ দিন
২০
নাছিম জাইদী

১৯ এপ্ৰিল ২০১৫
৫ জুলাই ২০১৭
২ বছৰ ৭৭ দিন
২১
এ. কে. জ্যোতি

৬ জুলাই ২০১৭
২২ জানুৱাৰী ২০১৮

২২
ওম প্ৰকাশ ৰাৱত

২৩ জানুৱাৰী ২০১৮
১ ডিচেম্বৰ ২০১৮

২৩
সুনীল আৰোৰা

২ ডিচেম্বৰ ২০১৮
১২ এপ্ৰিল ২০২১

২৪
সুশীল চন্দ্ৰা

১৩ এপ্ৰিল ২০২১
১৪ মে’ ২০২২

২৫
ৰাজীৱ কুমাৰ

১৫ মে’ ২০২২
কৰ্মৰত

তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:নিৰ্বাচন
খগেশ সেন ডেকা

খগেশ সেন ডেকা (; জন্ম:১৯৫৫- ) এজন একাধাৰে গৱেষক, ব্যাকৰণবিদ আৰু ভাষাবিদ। তেওঁ অসমৰ পূব কামৰূপ কলেজৰ অসমীয়া বিভাগৰ অধ্যাপক হিচাপে অৱসৰ গ্ৰহণ কৰে।

উদ্ধৃতিসমূহ

পুৰুষানুক্ৰমে চলি অহা অলিখিত মত, বিশ্বাস বা নিয়মেই হ’ল পৰম্পৰা। এনে মত বা বিশ্বাসৰ প্ৰতি গভীৰ আস্থা আৰু সমৰ্থনক পৰম্পৰাবাদ আৰু সেইবোৰক বিনা প্ৰশ্নে মানি লোৱাজনক পৰম্পৰাবাদী আখ্যা দিয়া হয়। পৰম্পৰাক অকল অলিখিত মত বা নিয়ম বুলি সামৰি থোৱাও অসুবিধা। কাৰণ অৰ্থ বিস্তৃতিৰ হেতু ই কেতবোৰ লিখিত ৰীতি-নীতিকো সামৰি লোৱা দেখা গৈছে।
মানৱ-সভ্যতাৰ কেইবা হাজাৰ বছৰীয়া ইতিহাসত সময়ৰ সৈতে খোজ মিলাই ৰীতি-নীতি, বিশ্বাস-আস্থা আদিৰ পৰিৱৰ্তন ঘটিয়েই আছে, ভৱিষ্যতেও ঘটি থাকিব। এনে ক্ষেত্ৰত নতুনকৈ ঘটা প্ৰতিটো পৰিৱৰ্তনেই হৈ পৰিব আধুনিক।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
শ্ৰেণী:ভাষাবিদ
ৰোহিণী বালাকৃষ্ণণ

ৰোহিণী বালাকৃষ্ণণ ভাৰতৰ এগৰাকী জীৱবিজ্ঞানী৷ তেওঁৰ গৱেষণাৰ মূল বিষয় জীৱ-জন্তুৰ মাজৰ যোগাযোগ (Animal communication) আৰু সংগীত (bioacoustics)৷ তেওঁ বৰ্তমান বেংগলুৰুত অৱস্থিত ভাৰতীয় বিজ্ঞান প্ৰতিষ্ঠানৰ চেন্টাৰ ফৰ ইক’ল’জিকেল চায়েন্স বিভাগত জ্যেষ্ঠ প্ৰবক্তাৰূপে কাৰ্য্যনিৰ্বাহ কৰি আছে৷

শিক্ষা আৰু কেৰিয়াৰ

ৰোহিণী বালাকৃষ্ণণে জীৱবিজ্ঞানত স্নাতক আৰু প্ৰাণীবিজ্ঞানত স্নাতকোত্তৰ ডিগ্ৰী লাভ কৰে৷ ১৯৯১ চনত তেওঁ মুম্বাইত অৱস্থিত টাটা মৌলিক গৱেষণা প্ৰতিষ্ঠানৰ পৰা ব্যৱহাৰিক আনুবংশিক বিজ্ঞান (Behavioural genetics) বিষয়ত ডক্টৰেট উপাধি লাভ কৰে৷ ১৯৯৩ ৰ পৰা ১৯৯৬ চনলৈ তেওঁ কানাডাৰ মেকগিল বিশ্ববিদ্যালয়ত ব্যৱহাৰিক পৰিস্থিতিবিজ্ঞান (behavioral ecology) বিষয়ত প’ষ্ট ডক্টৰেল গৱেষণা চলায়৷ ইয়াৰ পিছতেই ১৯৯৬ ৰ পৰা ১৯৯৮ চনলৈ তেওঁ জাৰ্মানিৰ আৰ্ল’ঙেন (University of Erlangen) ৰ পৰা জীৱজন্তুৰ সাংগিতিক যোগাযোগ (Acoustic communication in animals) বিষয়ত গৱেষণা চলায়৷ এই গৱেষণা প্ৰধানকৈ কুড্ৰেমুখ ৰাষ্ট্ৰীয় উদ্যান (Kudremukh National Park)ত উইচিৰিঙা (cricket) আৰু বাদুলী আৰু বিলিগিৰি ৰংগস্বামী মন্দিৰ অভয়াৰণ্য (Biligiri Rangaswamy Temple Sanctuary) ৰ চৰাইৰ ওপৰত কৰি থকা হৈছে৷ Her lab was the first to study vocal communication in the greater racket-tailed drongo. এই প্ৰকল্প সমূহত বালাকৃষ্ণণৰ অধীনত গৱেষকৰ দলটোৱে সাংগীতিক যোগাযোগ আৰু ব্যৱহাৰৰ বিষয়ে অনুসন্ধান কৰি আহিছে৷ তাৰোপৰি তেওঁৰ গৱেষণাত জীৱজন্তুৰ খাদ্যসন্ধান (foraging strategies), চিকাৰ আৰু চিকাৰীৰ বিনিময় (predator-prey interaction), প্ৰজননৰ সৈতে জড়িত জন্তুৰ ব্যৱহাৰ আদিও সাঙুৰি লৈছে৷

প্ৰকাশিত গৱেষণা পত্ৰ

Deb, R., Modak, S., & Balakrishnan, R. (2020). Baffling: A cheater strategy using self-made tools in tree crickets. BioRxiv.
Torsekar, V. R. & Balakrishnan, R. (2020). Sex differences in alternative reproductive tactics in response to predation risk in tree crickets. Functional Ecology 34, 2326–2337.
Buxton, R.T., Agnihotri, S., Robin, V.V., Goel, A. and Balakrishnan, R. (2018). Acoustic indices as rapid indicators of avian diversity in different land-use types in an Indian biodiversity hotspot. Journal of Ecoacoustics, 2, GWPZVD (1-17).
Rajaraman, K., Godthi, V., Pratap, R. & Balakrishnan, R. (2015) A novel acoustic-vibratory multimodal duet. Journal of Experimental Biology 218, 3042–3050. doi:10.1242/jeb.122911
Rohini Balakrishnan (2005). Species Concepts, Species Boundaries and Species Identification: A View from the Tropics, Systematic Biology, Volume 54, Issue 4, August 2005, Pages 689–693,
Balakrishnan R., Pollack G. (1996). Recognition of courtship song in the field cricket, Teleogryllus oceanicus, Animal Behavior Volume 51, Issue 2, February 1996, Pages 353–366,
Balakrishnan, R., & Pollack, G. (1997). The role of antennal sensory cues in female responses to courting males in the cricket Teleogryllus oceanicus. Journal of Experimental Biology, 200(3), 511 LP – 522. Retrieved from

তথ্যউৎস

বাহ্যিক সংযোগ

Interview with The Weather Channel India
IISc Profile
Dr. Balakrishnan's talk "Making sense of the cacophony" at the Young Investigators' Meeting 2015 (YIM 2015) in Gulmarg, India.

শ্ৰেণী:ভাৰতৰ ব্যক্তি
শ্ৰেণী:জীৱবিজ্ঞানী
শ্ৰেণী:জীৱিত ব্যক্তি
শ্ৰেণী:মহিলা বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কোচ ৰাজবংশী ভাষা

কোচ-ৰাজবংশী বা কামতাপুৰী ভাষা হ'ল ভাৰত-আৰ্য ভাষা পৰিয়ালৰ অন্তৰ্গত ভাষা। এই ভাষা ১৫ মিলিয়নৰো অধিক মানুহে এই ভাষা ব্যৱহাৰ কৰে।

পৰিসীমা

অসমৰ ধুবুৰী, কোকৰাঝাৰ, চিৰাং, বঙাইগাঁও আৰু গোৱালপাৰা জিলাত এই ভাষা কোৱা মানুহৰ সংখ্যা সৰ্বাধিক, দৰং জিলাতো এই ভাষা কোৱা কিছু সংখ্যক মানুহ আছে। উত্তৰ বঙ্গৰ কোচবিহাৰ, জলপাইগুড়ি, উত্তৰ দিনাজপুৰ, দক্ষিণ দিনাজপুৰ আৰু দাৰ্জিলিঙৰ তৰাই অঞ্চল, বিহাৰৰ কাটিহাৰ, পূৰ্ণিয়া আৰু কিষানগঞ্জ জিলাৰ কিছু অঞ্চল, নেপালৰ মোৰং আৰু ঝাপা জিলা, ভূটানৰ কিছু অঞ্চলত তথা বাংলাদেশৰ অবিভক্ত ৰংপুৰ জিলাত এই ভাষাৰ মানুহ আছে। মেঘালয়, ত্ৰিপুৰা আৰু সম্বলপুৰ (ওড়িশা)তো এই ভাষাৰ লোক আছে। অঞ্চলভেদে ৰাজবংশী, গোৱালপাৰীয়া, দেশী ভাষা, ৰংপুৰী ভাষা আদি বিভিন্ন নামত পৰিচিত। এই ভাষা কোৱা মানুহৰ সংখ্যা ১৫ মিলিয়নৰ অধিক।

অসমীয়া, ছিলটি আৰু বঙালী ভাষাৰ সৈতে তুলনা

কোচ ৰাজবংশী অসমীয়া বঙালী ছিলটি ইংৰাজী ভাঙনি
Muĩ kôrûng Môi kôrû Ami kôri Ami xori I do
Muĩ kôrià àsûng Môi kôri asû Ami kôrchi Ami xoriar I am doing
Muĩ kôrsilûng Môi kôrisilû Ami kôrêchi Ami xorsilam I did
Muĩ kôrià àsilûng Môi kôri asilû Ami kôrchilam Ami xorat aslam I was doing
Muĩ kôrim Môi kôrim Ami kôrbo Ami xormu I will do
Muĩ kôriyà thakim Môi kôri thakim Ami kôrtê thakbo Ami xorat taxmu I will be doing

তথ্য সংগ্ৰহ

বাহ্যিক সংযোগ

কামতাপুৰৰ ভাষা, সাহিত্য, সংস্কৃতি
কামতাপুৰী উইকিমিডিয়া
ৰাজবংশী উইকিমিডিয়া (নেপাল)
Rangpuri Language
A complete reference grammar of the Rajbanshi language
Ethnologue Report on Rangpuri
Ethnologue Report on Rajbanshi

শ্ৰেণী:অসমৰ ভাষা আৰু লিপি
শ্ৰেণী:ভাৰতৰ ভাষা
শ্ৰেণী:ভাষা
শ্ৰেণী:পোখালি (ভাষা)
শ্ৰেণী:বাংলাদেশৰ ভাষা
শ্ৰেণী:নেপাল
শ্ৰেণী:কামতাপুৰ
আন্তৰ্জাতিক সাক্ষৰতা দিৱস

১৯৬৫ চনৰ ১৭ নৱেম্বৰ তাৰিখে ৰাষ্ট্ৰসংঘৰ শিক্ষা, বিজ্ঞান আৰু সংস্কৃতি সংস্থা (ইউনেস্কো)-ৱে ৮ ছেপ্টেম্বৰ তাৰিখটো আন্তৰ্জাতিক সাক্ষৰতা দিৱস হিচাপে ঘোষণা কৰে । ইয়াক ১৯৬৬ চনত প্ৰথমবাৰৰ বাবে পালন কৰা হৈছিল । ইয়াৰ মূল উদ্দেশ্য হৈছে ব্যক্তিগত, গোষ্ঠীগত তথা সামাজিক ভিত্তিত সাক্ষৰতাৰ আৱশ্যকতা দাঙি ধৰা । প্ৰত্যেক বছৰে আন্তৰ্জাতিক সাক্ষৰতা দিৱসৰ দিনা ইউনেস্কোৱে বিশ্ববাসীক সাক্ষৰতা আৰু প্ৰাপ্তবয়স্ক শিক্ষাৰ কথা মনত পেলাব বিচাৰে । সমগ্ৰ বিশ্বজুৰি এই দিৱস পালন কৰা হয় । আন্তঃৰাষ্ট্ৰীয় সাক্ষৰতা দিৱস উদযাপনত বিশেষ বিষয়বস্তু অন্তৰ্ভুক্ত কৰা হৈছে, শিক্ষাৰ বাবে সকলো লক্ষ্য আৰু ৰাষ্ট্ৰসংঘৰ অন্যান্য কাৰ্যসূচী যেনে ৰাষ্ট্ৰসংঘৰ সাক্ষৰতা দশকৰ সৈতে সংগতি ৰাখি। বছৰ বছৰ ধৰি উদযাপন আৰু কাৰ্য্যকলাপৰ বিষয়বস্তু যেনে শিক্ষা আৰু স্বাস্থ্য তথা দৈনন্দিন জীৱনৰ স্বাস্থ্য চৰ্চা।

তথ্য সংগ্ৰহ

আন্তজাৰ্তিক সাক্ষৰতা

শ্ৰেণী:দিৱসসমূহ
উপপৃষ্ঠা

এটা উপপৃষ্ঠা -ই সাধাৰণতে ৱেবছাইট বা ৱিকিৰ নিম্ন স্তৰৰ ৱেব পৃষ্ঠাক বুজায়।

ৱেবছাইট উদাহৰণ

এই উদাহৰণত, news, about, portfolio আৰু contact হৈছে home ৰ উপপৃষ্ঠা। লগতে, study one আৰু study two হৈছে portfolio -ৰ উপপৃষ্ঠা।

ৱিকিৰ উপপৃষ্ঠাসমূহ

ৱিকিমিডিয়া ছফ্টৱেৰৰ সৈতে হোষ্ট কৰা ৱিকিসমূহে 'পেৰেণ্ট' পৃষ্ঠাৰ নামৰ পিছত এটা স্লেছ ("/") যোগ দি উপপৃষ্ঠা সৃষ্টি কৰে।

ইংৰাজী ৱিকিপিডিয়াত, মেইন নেমস্পেচৰ (article namespace) বাবে উপপৃষ্ঠাৰ সুবিধাটো অসামৰ্থৱান কৰা হৈছে।

ৱিকিভাৰ্চিটিত উপপৃষ্ঠা ব্যৱহাৰ কৰা হয়, য'ত গাঁথনিখনে যিকোনো শৈক্ষিক স্তৰত বিদ্যাৰ্থীসকলৰ অৱদানৰ অনুমতি দিয়ে, আৰু ৱিকিবুকত, য'ত অধ্যায়বোৰ কিতাপ এখনৰ উপপৃষ্ঠা।

তথ্য সংগ্ৰহ

শ্ৰেণী:ৱেবছাইট
তুলসীমতি মুৰুগেছান

তুলসীমতি মুৰুগেছান (; জন্ম: ১১ এপ্ৰিল ২০০২) এগৰাকী ভাৰতীয় পেৰা-বেডমিণ্টন খেলুৱৈ। ২০২২ চনত চীনৰ হাংঝৌত অনুষ্ঠিত এছিয়ান পেৰা গেমছত ভাৰতক প্ৰতিনিধিত্ব কৰিছিল। এই প্ৰতিযোগিতাৰ পেৰা-বেডমিণ্টন প্ৰতিযোগিতাৰ এছএল৩-এছইউ৫ আৰু এছইউ৫ শাখাত তেওঁ মহিলাৰ এককত স্বৰ্ণ, মহিলাৰ দ্বৈত দলত ৰূপ আৰু মিশ্ৰিত দলত ব্ৰঞ্জৰ সৈতে মুঠ তিনিটা পদক লাভ কৰে। ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ৰূপৰ পদক লাভ কৰে। ইয়াৰ লগতে তেওঁ পেৰালিম্পিকত পদক লাভ কৰা প্ৰথমগৰাকী ভাৰতীয় মহিলা শ্বাটলাৰ হিচাপে ইতিহাস ৰচনা কৰে।

প্ৰাৰম্ভিক জীৱন

২০০২ চনৰ ১১ এপ্ৰিল তাৰিখে তামিলনাডুৰ কাঞ্চীপুৰমত তুলসীমতিৰ জন্ম হৈছিল। তেওঁৰ জন্মৰ পৰাই বাওঁহাতত বিকৃতি ঘটিছিল। ইয়াৰ ফলত তেওঁৰ বাওঁহাতৰ গতিবিধি আৰু মোচন ৩০ শতাংশৰ তললৈ সীমাবদ্ধ হৈ পৰিছিল। তেওঁৰ পিতৃ মুৰুগেছান ক্ৰীড়া আসক্ত আছিল আৰু দুয়োগৰাকী কন্যাক একেলগে খেলিবলৈ বাধ্য কৰাইছিল। ভনীয়েক কিৰুট্টিঘাৰ সহায়ত তেওঁ খেলিবলৈ আৰম্ভ কৰিছিল। পিছলৈ তেওঁক প্ৰশিক্ষক ইৰফানে তেওঁৰ প্ৰতিভাৰ উমান পায়। তেওঁ তুলসীমতিক অলিম্পিক গোল্ড কুৱেষ্টৰ সহায়ত হায়দৰাবাদৰ গোপিচান্দ একাডেমীলৈ লৈ যোৱাত সহায় কৰে। চেন্নাইৰ তামিলনাডু পশু চিকিৎসা আৰু পশু বিজ্ঞান বিশ্ববিদ্যালয়ৰ অন্তৰ্ভুক্ত নামক্কালৰ এখন মহাবিদ্যালয়ত তেওঁ পশু চিকিৎসা বিজ্ঞানৰ অধ্যয়ন কৰি আছে। পিছত নিতেশ কুমাৰৰ সৈতে মিক্সড ডাবলছ এছএল৩ আৰু এছইউ৫ শাখাত পুনৰ ব্ৰঞ্জৰ পদক লাভ কৰে। মানসীৰ সৈতে তেওঁ বিশ্ব পেৰা-বেডমিণ্টন ডাবলছ ৰেংকিঙত দ্বিতীয় স্থানত আছে। তেওঁ হায়দৰাবাদত প্ৰশিক্ষক গোপিচান্দ আৰু ইৰফানৰ অধীনত প্ৰশিক্ষণ গ্ৰহণ কৰে। তেওঁক অলিম্পিক গোল্ড কুৱেষ্টে সমৰ্থন কৰে।

২০২২চনৰ চীনৰ হাংঝৌত অনুষ্ঠিত চতুৰ্থ এছিয়ান পেৰা গেমছত তেওঁ সোণ, ৰূপ আৰু ব্ৰঞ্জৰ তিনিটা পদক লাভ কৰে। ২০২৩ চনৰ ২৫ অক্টোবৰত নিতেশ কুমাৰৰ সৈতে মিক্সড ডাবলছ এছএল৩-এছইউ৫ শাখা ক্লাছ পেইৰিঙত ব্ৰঞ্জৰ পদক লাভ কৰে। ২৭ অক্টোবৰত মহিলা ডাবলছ এছএল৩-এছইউ৫ ত মানসী যোশীৰ অংশীদাৰ হৈ ৰূপৰ পদক লাভ কৰে আৰু ব্যক্তিগত মহিলা একক এছইউ৫ শ্ৰেণীত সোণৰ পদক লাভ কৰে। ২০২৪ চনত থাইলেণ্ডৰ পাট্টায়াত অনুষ্ঠিত বিশ্ব চেম্পিয়নশ্বিপত তেওঁ মহিলাৰ দলৰ অংশ হিচাপে ৰূপৰ পদক অৰ্জন কৰে। ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকৰ মহিলা একক এছইউ৫ শাখাত তেওঁ ৰূপৰ পদক লাভ কৰে।

তথ্য উৎস

শ্ৰেণী:তামিলনাডুৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মহিলা খেলুৱৈ
গানছ্ এন ৰজেছ

গানছ্ এন ৰজেছ হৈছে ১৯৮৫ চনত কেলিফৰ্ণিয়াৰ লছ এঞ্জেলছত এল.এ.গানছ আৰু হলিউড ৰোজৰ পৰা গঠন হোৱা এটা আমেৰিকান হাৰ্ড ৰক বেণ্ড। ১৯৮৬ চনত গেফেন ৰেকৰ্ডছৰ সৈতে চুক্তিবদ্ধ হোৱাৰ পিছত বেণ্ডটোৰ "ক্লাছিক" লাইনআপত কণ্ঠশিল্পী এক্সল ৰোজ, মুখ্য গীটাৰিষ্ট স্লেছ, ৰিদম গীটাৰিষ্ট ইজি ষ্ট্ৰেডলিন, বেছিষ্ট ডাফ মেককেগান আৰু ড্ৰামবাদক ষ্টিভেন এডলাৰ আছিল।

গান্স এন ৰোজেছে তেওঁলোকৰ প্ৰথম এলবাম এপেটাইট ফৰ ডেষ্ট্ৰকচন (১৯৮৭) মুকলি কৰাৰ আগতে স্থানীয় পৰিচিতি লাভ কৰিছিল, যিয়ে প্ৰথম অৱস্থাত "ৱেলকাম টু দ্য জংগল" মিউজিক ভিডিঅ'ক সফল কৰি তুলিছিল। এই এলবামটোৰ বিশ্বজুৰি ৩ কোটিতকৈও অধিক কপি বিক্ৰী হয়৷ আৰু আমেৰিকাত সৰ্বাধিক বিক্ৰী হোৱা এলবামৰ তালিকাত ই স্থান লাভ কৰে৷ এই এলবামটোৱে "পেৰাডাইজ চিটি" আৰু "ছুইট চাইল্ড অ' মাইন"ৰ দৰে হিট গীতৰ জন্ম দিয়ে। তেওঁলোকৰ অনুসৰণমূলক গীত জি এন আৰ লাইছ (১৯৮৮)-এ পূৰ্বৰ শৈলীৰ সৈতে নতুন একাউষ্টিক গীতৰ সংমিশ্ৰণ ঘটাই বিলবোৰ্ড ২০০ ত দ্বিতীয় স্থানত উপনীত হয়, যাৰ বিশ্বজুৰি দহ মিলিয়ন কপি বিক্ৰী হয় আৰু ইয়াত হিট "পেচেন্স (গান্স এন' ৰোজছ গীত)" আৰু বিতৰ্কিত "ৱান ইন এ মিলিয়ন (গান্স এন' ৰোজছ গীত)"ৰ বৈশিষ্ট্য আছিল।

১৯৯০ চনত ড্ৰাগছৰ সমস্যাৰ বাবে এডলাৰৰ ঠাইত মেট ছ’ৰামক নিযুক্তি দিয়া হয় আৰু কিবৰ্ডবাদক ডিজি ৰিডে যোগদান কৰে। ১৯৯১ চনত তেওঁলোকৰ যমজ এলবাম ইউজ ইউৰ ইলুজন আৰু ইউজ ইউৰ ইলুজন বিলবোৰ্ড ২০০ ত দ্বিতীয় আৰু এক নম্বৰত আত্মপ্ৰকাশ কৰে আৰু বিশ্বজুৰি মুঠ ৩৫ মিলিয়ন কপি বিক্ৰী হয়। ইলুজন এলবামসমূহত "ইউ ক'ড বি মাইন", "ডন'ট ক্ৰাই", আৰু "নৱেম্বৰ ৰেইন"ৰ দৰে সফল একক গীতৰ লগতে উচ্চ বাজেটৰ মিউজিক ভিডিঅ'ৰ ধাৰাবাহিকতা আছিল।

তথ্যসূত্ৰ
মহম্মদ তৈয়বুল্লা

মহম্মদ তৈয়বুল্লা,অসমৰ দৰঙৰ এজন বিশিষ্ট ব্যক্তি, তেওঁ ভাৰতীয় স্বাধীনতা আন্দোলনত অসহযোগৰ প্ৰতি উগ্ৰ দায়বদ্ধতা আছিল আৰু ব্ৰিটিছ ঔপনিৱেশিক শাসনৰ বিৰুদ্ধে প্ৰতিৰোধৰ বিভিন্ন গুৰুত্বপূৰ্ণ মুহূৰ্তত তেওঁৰ উল্লেখযোগ্য অৱদানৰ বাবে পৰিচিত। ১৯২১-২২ চনৰ অসহযোগ আন্দোলন আৰু ১৯৪২ চনৰ ভাৰত ত্যাগ আন্দোলনৰ সময়ত তেওঁৰ এই কাৰ্য্যই ভাৰতৰ স্বাধীনতাৰ কাৰ্যত তেওঁৰ সমৰ্পণ প্ৰদৰ্শন কৰিছিল।

১৯২১-২২ চনৰ অসহযোগ আন্দোলনৰ সময়ত তৈয়বুল্লা এজন আগশাৰীৰ অসহযোগী হিচাপে আত্মপ্ৰকাশ কৰিছিল, আফিঙৰ বিৰুদ্ধে এক উল্লেখযোগ্য অভিযানত সক্ৰিয়ভাৱে অংশগ্ৰহণ কৰিছিল।   তেওঁ নিজৰ লেখাত উল্লেখ কৰিছে যে আফিঙৰ বিৰুদ্ধে এক গুৰুত্বপূৰ্ণ অভিযান আৰম্ভ কৰা হৈছিল, য’ত শ শ কংগ্ৰেছ স্বেচ্ছাসেৱকে আফিঙৰ দোকান আৰু ৱাইনৰ দোকানত প্ৰতিবাদ কৰিছিল।   এই আন্দোলনে সমগ্ৰ অসমতে প্ৰচণ্ড গতি লাভ কৰিছিল, সেই অঞ্চলটোৰ স্বাধীনতা সংগ্ৰামৰ গতিপথ পুনৰ গঢ় দিছিল। সেই আন্দোলনৰ শক্তি বাঢ়ি অহাৰ লগে লগে চৰকাৰে আবকাৰী ৰাজহ সুৰক্ষিত কৰাৰ প্ৰয়াসত অসংখ্য কংগ্ৰেছ কৰ্মীক গ্ৰেপ্তাৰ কৰি প্ৰতিক্ৰিয়া প্ৰকাশ  কৰিছিল।

১৯৪২ চনৰ ভাৰত ত্যাগ আন্দোলনৰ সময়ত ভাৰতীয় জাতীয় কংগ্ৰেছৰ আদৰ্শৰ প্ৰতি মহম্মদ তৈয়বুল্লা দায়বদ্ধতা আৰু স্বাধীনতাৰ কামত তেওঁৰ সমৰ্পণ জিলিকি থাকিল। বোম্বাইত হৈ যোৱা ৭ আৰু ৮ আগষ্টত ১৯৪২ চনত ঐতিহাসিক ‘ভাৰত ত্যাগ’ প্ৰস্তাৱ গ্ৰহণ কৰা সৰ্বভাৰতীয় কংগ্ৰেছ কমিটীৰ বিশেষ অধিৱেশন অনুষ্ঠিত হৈছিল।   অসমত ভাৰত ত্যাগ আন্দোলনে হৰতাল, শোভাযাত্ৰা, বিক্ষোভ, প্ৰতিবাদ, চৰকাৰী ভৱনত কংগ্ৰেছৰ পতাকা উত্তোলন আদি পদ্ধতি ব্যৱহাৰ কৰি অহিংস প্ৰতিবাদৰ গান্ধী নীতি অনুসৰণ কৰিছিল।

অসম প্ৰদেশ কংগ্ৰেছ কমিটীৰ সভাপতি হিচাপে মহম্মদ তৈয়বুল্লাই  ভাৰত ত্যাগ আন্দোলনৰ সময়ত অসমত সংঘটিত হোৱা গণ বিদ্ৰোহক পথ প্ৰদৰ্শন কৰাত গুৰুত্বপূৰ্ণ ভূমিকা পালন কৰিছিল।   কেন্দ্ৰীয় নেতাৰ অনুপস্থিতিৰ পিছতো তৈয়বুল্লাৰ নিৰ্দেশনাত আন্দোলনে সুকীয়াতা লাভ কৰিছিল।   অসমৰ নেতাহীন গণ বিদ্ৰোহ অঞ্চলটোৰ পুত্ৰসকলৰ বাবে অতুলনীয় গৌৰৱ কঢ়িয়াই অনা বুলি গৌৰৱেৰে নিজৰ লেখাত ঘোষণা কৰি কঠোৰ অনুশাসন আৰু শৃংখলা বজাই ৰাখি বিপ্লৱলৈ তেওঁলোকৰ উল্লেখযোগ্য অৱদানৰ ওপৰত আলোকপাত কৰে।

তথ্য সংগ্ৰহ